Θεσσαλονίκη, 15/02/2024

**Η Lidl Ελλάς επιβραβεύει και φέτος τους ανθρώπους της με επιπρόσθετες παροχές άνω των 7 εκατ. ευρώ**

**Καθιερώνει τον κατώτατο μισθό πλήρους απασχόλησης στα 1.050€ μεικτά για τους εργαζομένους της στα καταστήματα, αναγνωρίζοντας τη συλλογική προσπάθεια, την αφοσίωση και τη συνεισφορά τους.**

Αποδεικνύοντας έμπρακτα τη συνεχή επένδυση στους ανθρώπους της, η διοίκηση της Lidl Ελλάς προχωρά στη χορήγηση μισθολογικών αυξήσεων και **επιπρόσθετων παροχών συνολικού ύψους** **7 εκατ. ευρώ** με στόχο την ενίσχυση του εισοδήματος της ομάδας της.

Μετά την αύξηση του κατώτατου μεικτού μισθού στα 1.000€ που προχώρησε η εταιρεία από 1η Δεκεμβρίου του 2023, η ενίσχυση των 7 εκατ. ευρώ συμπεριλαμβάνει και την καθιέρωση από **1η Μαρτίου 2024** του κατώτατου μισθού για τους ανθρώπους των καταστημάτων στα **1.050€ για τους άγαμους** και **1.200€ για τους έγγαμους**. Η νέα μισθολογική πολιτική για τα καταστήματα έρχεται να προστεθεί σε ένα γενικότερο ανταγωνιστικό πακέτο αμοιβών και παροχών που προσφέρει η εταιρεία στους πάνω από 6.700 ανθρώπους της.

«Για άλλη μία χρονιά, εξασφαλίζουμε την ενίσχυση του εισοδήματος όλων των ανθρώπων μας, είτε με προγραμματισμένες ετήσιες αυξήσεις είτε με την επιπρόσθετη αυτή ενίσχυση. Μαζί με την ομάδα μας πετυχαίνουμε τους στόχους μας, ώστε να προσφέρουμε στους καταναλωτές εύκολη και γρήγορη αγοραστική εμπειρία με γνώμονα την καλύτερη σχέση ποιότητας-τιμής. Και όλοι μαζί μοιραζόμαστε τις επιτυχίες μας», δήλωσε σχετικά ο **Martin Brandenburger, CEO και Πρόεδρος του Διοικητικού Συμβουλίου** της Lidl Ελλάς.

Η Lidl Ελλάς πιστοποιήθηκε και φέτος ως Κορυφαίος Εργοδότης για 8η συνεχόμενη χρονιά, ένας τίτλος που επιβεβαιώνει τον ανθρωποκεντρικό χαρακτήρα της και επισφραγίζει τη δέσμευσή της ως προς την ευημερία της ομάδας της.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**